**תומר בירן** (באנגלית: **Tomer Biran**; נולד ב-10 ביולי 1976) הוא מפיק מוזיקלי, מעבד, מלחין וזמר ישראלי.

שנותיו הראשונות
---------------

בירן נולד באופקים תחת השם תומר ביטון, לדוד ויפה ביטון. לבירן אח ואחות, מעצב הפסקול אסף ביטון ומעצבת האופנה ירדן ביטון. לאחר שירותו הצבאי עבר בירן לתל אביב.

ביוגרפיה
--------

בתחילת דרכו עבד בירן עם חיים צינוביץ' והשתתף באלבומו הדמעות של היום הן הדבש של מחר שיצר בשנת 2000, בהלחנה ועיבודי השירים ובהם הבל החן שקר היופי. בירן היה מעורב גם באלבומו הבא "ושהאש תמשיך לבעור" משנת 2001.

בשנת 2007, עיבד לשלומי שבת את השיר אבא שהגיע למקום השלישי במצעד השנתי של שנת 2008. בשנה לאחר מכן, עיבד את השיר נגונה של השכונה בביצוע שלומי שבת לפרויקט עבודה עברית. בשנת 2009 עיבד לשירי מימון את השיר "חלק ממך" שהגיע למקום ה-8 במצעד. בשנת 2012 עיבד את השיר "שמיים" ליגאל בשן שזכה להצלחה והגיע אף לראשית המצעד לשבוע אחד. בשנת 2019, לאחר מותו של בשן ולבקשת המשפחה, עיבד את השיר "תביטי בי".

בשנת 2019 זכו להצלחה רבה שני שירים שעיבד והפיק מוזיקלית: שבט אחים ואחיות בביצוע אומני ישראל ואלוף העולם שביצע חנן בן ארי. בשנה לאחר מכן, השירים "אם תרצי" ו"שמש" שעיבד והפיק לבן-ארי זכו להצלחה אף הם, כשהראשון זכה בתואר "שיר השנה" במצעד הפזמונים העברי השנתי של תחנת הרדיו כאן גימל לשנת ה'תש"ף.

בירן מחבר שירים מקוריים ומעבד שירים קיימים לפרסומות ובהן בזק (עומר אדם - "בוקר טוב", נועה קירל ואגם בוחבוט - "אצל הדודה והדוד"), סלקום, פלאפון, קסטרו ויפאורה (תפוזינה) ועוד. בשנת 2018 עיבד את שיר הפרסומת להוט שהיה גרסת כיסוי בשם "הנה זה בא" לשיר סיבה טובה של אריק סיני וביצעו כוכבי הוט. בין המבצעים של השירים המקוריים שחיבר נמנים אמיר דדון, כרמי שמרון, ענת בן חמו וכפיר בן ליש.

בירן מלחין מנגינות פתיחה, מוזיקת רקע ופסקולים לתוכניות טלוויזיה ובהן הישראלים, דץ הבלץ, "השעון", החברים של נאור (ממנה הצליח לא נרדמת תל אביב בביצוע עדי כהן), טלוויזיה במיטבה, הדור הבא 24/7 ו"מלבי אקספרס" ועוד.

הוא הלחין את הפסקול גם לסדרות טלוויזיה בינלאומיות ובהן סקס והעיר הגדולה, הסופרנוס ולסרטים קליק ומלקולם באמצע. בשנת 2005, השיר "D-Tune" שחיבר עם צינוביץ' הופיע בסרט שר המלחמה.

בירן הלחין עם חיים צינוביץ' את נעימת הפתיחה לארץ נהדרת, הכספת, השגריר, "רצים לדירה" ואת פתיח התוכנית גיא פינס.

שירים בולטים
------------

| שנה | אמן | שיר | מילים | לחן | עיבוד |
| --- | --- | --- | --- | --- | --- |
| 2000 | חיים צינוביץ' | הבל החן שקר היופי | חיים צינוביץ' | חיים צינוביץ', תומר בירן | תומר בירן |
| 2007 | שלומי שבת | אבא | דורון מדלי |
| 2009 | שירי מימון | חלק ממך | דור דניאל, מיכל בכר |
| 2010 | אמיר דדון | אור גדול | אמיר דדון |
| 2012 | לא סתם | אמיר דדון |
| יגאל בשן | שמיים | יגאל בשן |
| 2015 | אמיר דדון | כל יום כמו נס | אמיר דדון, טל רביב |
| 2017 | רבקה זהר ולירון לב | עד שנתעורר | נעם חורב | לירון לב |
| 2019 | מארינה מקסימיליאן | בוער בי השינוי | מארינה מקסימיליאן |
| אמנים שונים | שבט אחים ואחיות | דורון מדלי | עידן רייכל |
| חנן בן ארי | אלוף העולם | חנן בן ארי | חנן בן ארי, נתן גושן |
| 2020 | אם תרצי | חנן בן ארי |
| שמש | חנן בן ארי |
| שירי מימון ו-Red Band | Let Me Down | מורן דוד, בר אגאי, ארי פפר |
| אביחי הולנדר | לא נרגע | אביחי הולנדר, ישי הולנדר |
| 2021 | יובל דיין | עד שגעגוע יחלוף | יובל דיין, אבי אוחיון | אבי אוחיון |
| 2022 | כרקוקלי | לא פה | לירון כרקוקלי, טלי כרקוקלי, גיל ויין |
| רביב כנר | מים עמוקים | צליל קליפי | צליל קליפי, ערן קאשי |  |

קישורים חיצוניים
----------------

ויקישיתוף מדיה וקבצים בנושא **תומר בירן** בוויקישיתוף
* 

* אתר האינטרנט הרשמי של תומר בירן

* תומר בירן, במיזם "אישים" לתיעוד היצירה הישראלית

* תומר בירן, במסד הנתונים הקולנועיים IMDb (באנגלית)

* תומר בירן, באתר שירונט

* תומר בירן, באתר אייטונס (באנגלית)

* תומר בירן, באתר ספוטיפיי

* תומר בירן, באתר MusicBrainz (באנגלית)

* תומר בירן, באתר דיזר

* תומר בירן, באתר Genius

* תומר בירן, באתר אמזון מיוזיק
* תומר בירן, באתר "פזמונט"
* נציג ישראל בסופרנוס, באתר גלובס, 11 באפריל 2006
* ריאיון עם תומר בירן בפודקאסט "Ear Catcher"
* ביקורות על שירים שעיבד באתר של יוסי חרסונסקי

הערות שוליים
------------

1. ↑  שירו האחרון של יגאל בשן נחשף באתר סרוגים, 28 בנובמבר 2019
2. ↑  המוזיקאי תומר בירן הוזמן לכתוב את הפסקול לסרטה החדש של ’פיקסאר’ באתר Bizportal

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007298850605171
* ISNI: 0000 0004 0305 3765
* MusicBrainz: 636a4bf0-7508-4823-9394-c3ff031ecf02
* VIAF: 299038238
* WorldCat (עם VIAF): 299038238

 |